Консултативен съвет по превенция на ХИВ/СПИН - Дирекция "Превенции"
Консултативен съвет по превенция на ХИВ/СПИН
Консултативният съвет по превенция на ХИВ/СПИН е обществен орган, който се създава във връзка с проблема ХИВ/СПИН и за координиране изпълнението на национални и местни политики в това направление на територията на община Варна.
Основната цел при създаването на този орган е да се обединят усилията на всички институции, организации и структури на гражданското общество, имащи ангажимент, касателство или въздействие върху тях на проблема ХИВ/СПИН. Също така структури, ангажирани, по силата на своята функционална характеристика, с групи от населението във висок риск от заразяване с ХИВ, породен от рисково поведение или социокултурални специфики на живот.
По този начин се създава и институционализира партньорска мрежа за работа по проблемите на ХИВ/СПИН.
Тази партньорска мрежа се ангажира с:
– създаване и реализиране на местни политики;
- превенция на разпространението на рискови по отношение на ХИВ/СПИН поведения;
- наблюдение и анализ на рисковите фактори и на разпространението на инфекцията;
- мониторинг и контрол на ХИВ/СПИН и на изпълнението на дейности;
- застъпничество за осигуряване на устойчивост на ангажимента на обществото към проблема ХИВ/СПИН.
Консултативният съвет има следните функции:
- да подпомага разработването на основните насоки и приоритети на общинската политика за превенция на ХИВ/СПИН;
- да подпомага разработването на ежегодните програми за превенция на ХИВ/СПИН, осъществявани от дирекция “Превенции”, община Варна;
- да подпомага координацията по изпълнението на дейностите по Националната програма за превенция и контрол на ХИВ/СПИН на територията на община Варна;
- да осъществява обществен контрол на изпълнението на общинската политики по превенция на ХИВ/СПИН и СПИ
- координация на дейностите по прилагането на Общинската стратегия за превенция на ХИВ/СПИН и осъществяването на националната политика по превенция и контрол на ХИВ/СПИН на местно ниво.
Съветът е създаден на 10.01.2009г. със заповед на Кмета на Община Варна, като състава и функциите му се определят с Правилник за организацията и дейността.
Към съвета е създадена постоянна Младежка група, включваща представители на студентски и ученически съвети, младежки организации и ангажирани млади хора.
Координацията по изпълнение на решенията на Консултативния съвет е възложена на дирекция «Превенции».